Ο Δημήτρης είναι εξαιρετικά φιλόξενος και πραγματικά έκανε ότι μπορούσε για να έχουμε μια υπέροχη διαμονή. Την ημέρα άφιξης μας υποδέχθηκε ο ίδιος, μας ξενάγησε στο χώρο και μας έδωσε πολλές χρήσιμες συμβουλές. Επίσης, το ψυγείο ήταν γεμάτο με φρούτα, κομμένα τοπικά τυριά, ένα μπουκάλι κρασί και εμφιαλωμένα νερά, ενώ στην κουζίνα υπήρχαν κάψουλες για espresso και επιλογές τσαγιού! Επίσης, καθόλη τη διάρκεια της διαμονής ήταν άμεσα προσβάσιμος και ανταποκρίθηκε με το παραπάνω σε ότι ζητήσαμε.
Το ίδιο το σπίτι είναι πολύ ωραίο, βρίσκεται σε πολύ κεντρικό σημείο, είναι πρόσφατα ανακαινισμένο και τέλεια εξοπλισμένο. Από την πρώτη στιγμή νιώθεις ότι βρίσκεσαι στο σπίτι σου. Το γεγονός ότι διαθέτει 2 μπάνια, το ένα μέσα στο υπνοδωμάτιο, το καθιστά τέλεια επιλογή για οικογένειες και όχι μόνο. Το μόνο μειονέκτημα είναι ότι και τα 2 μπαλκόνια δεν έχουν κάποια θέα, αλλά σε καμία περίπτωση δεν μας προβλημάτισε γιατί όλα τα υπόλοιπα ήταν τέλεια.
Μείναμε μια εβδομάδα κατά τη διάρκεια της οποίας το σπίτι καθαρίστηκε άλλη μια φορά και αλλάχτηκαν όλα τα σεντόνια και οι πετσέτες, ενώ έγινε και refill της κουζίνας!
Πραγματικά είχαμε μια τέλεια διαμονή στο σπίτι του Δημήτρη και το συστήνουμε ανεπιφύλακτα!